open-index/open-wikipedia-markdown huggingface dataset:
Ηλίας Κατσάκος Μαυρομιχάλης

Ο **Ηλίας Κατσάκος Μαυρομιχάλης** (Μάνη, 1800 - Μόναχο, 8 Νοεμβρίου 1836) ήταν αγωνιστής του 1821 και στρατιωτικός του νεοσύστατου Ελληνικού κράτους.
## Βιογραφικά στοιχεία
Γεννήθηκε στη Μάνη. Πατέρας του ήταν ο Κατσής και θείος του ο Πετρόμπεης Μαυρομιχάλης. Ονομάστηκε Κατσάκος κατά τον πατέρα του, για να ξεχωρίζει από τον πρωτοξάδερφό του, τον περίφημο Μπεζαντέ-Ηλία. 

Στην επανάσταση ήταν πάντα μπροστά και έλαβε μέρος σε διάφορες μάχες. Εμφανίζεται μόλις είκοσι χρονών να ανασυγκροτεί, ως αρχηγός λακωνικού σώματος, την πολιορκία της Κορώνης που μόλις προ ολίγου είχε αποτύχει. Κατά την εισβολή του Δράμαλη πολέμησε στις μάχες της Αργολίδας και διακρίθηκε. Του ανατίθεται δε η κατάληψη της Ακροπόλεως του Άργους. Στην επιδρομή του Ιμπραήμ διέπρεψε στη Βέργα του Αλμυρού. Διακινδύνευσε τη ζωή του όταν μόνος του βγήκε από το οχύρωμα και λαφυραγώγησε ένα ωραίο αραβικό άλογο. Έσπευσε κατόπιν στα ενδότερα της Μάνης και με 300 άλλους Μανιάτες χτύπησε τον εχθρό στην Μανιάκοβα και έσωσε τον εκεί πολιορκημένο Κοσσονάκο από βέβαιο όλεθρο. 

Επί Καποδίστρια φυλακίστηκε το 1830 στο Ναύπλιο επειδή ενήργησε εναντίον της Κυβέρνησης. Κατάφερε να δραπετεύσει και να πάει στην επαναστατημένη Μάνη. Το 1834 συμμετείχε ενεργά στην εξέγερση της Μάνης κατά της Αντιβασιλείας.

Επί της Αντιβασιλείας του Όθωνα προκάλεσε στη Μάνη σημαντική αντίδραση για τα μέτρα της Βαυαρικής Αντιβασιλείας. Ονομάστηκε από την Αντιβασιλεία «Μοίραρχος υπεράριθμος». Προσλήφθηκε από τον στρατηγό Σμαλτς και τον ταγματάρχη Φέδερ ως σύμβουλος και κατάφερε να επιφέρει ειρηνικό συμβιβασμό. Προς αναγνώριση των υπηρεσιών του, ο Όθωνας τον προσκάλεσε και τον διόρισε Υπασπιστή του. Χάρη του ανδρικού παρουσιαστικού του και του ευγενικού χαρακτήρα του, έκανε στο Παλάτι και στην Αθήνα πολύ καλή εντύπωση και μάλιστα πλάστηκε μύθος γύρω από τις σχέσεις του με την Δούκισσα της Πλακεντίας, η οποία τον λάτρευε από την στιγμή που αυτός έσωσε τη ζωή της κόρης της.

Τον Απρίλιο του 1836 ο Βασιλιάς ταξίδευσε στη Γερμανία για να βρει νύφη. Πήρε μαζί του δύο υπασπιστές του, τον Αντώνιο Μιαούλη και τον Ηλία Κατσάκο. Όταν έφτασαν στο Μόναχο, στην πόλη θέριζε η χολέρα. Ο Ηλίας και λίγο αργότερα και ο Μιαούλης αρρώστησαν και πέθαναν. Ενταφιάστηκαν και οι δύο στο παλαιό νότιο νεκροταφείο του Μονάχου. Ο τάφος του Ηλία ήταν μεγαλόπρεπος, ολόκληρο μαυσωλείο, λαμπρό μνημείο το οποίο ανήγειρε ο βασιλιάς της Βαυαρίας Λουδοβίκος Α'. Εμπνευσμένος από τον άδικο χαμό του Μαυρομιχάλη, ο Γερμανός ποιητής Μίχαελ φον Γιούνγκ του έπλεξε θρήνο. Σήμερα ο τάφος του Μαυρομιχάλη υπάρχει ακόμα. Στο ίδιο νεκροταφείο, απέναντι στο τάφο του Μαυρομιχάλη, είναι τοποθετημένος ο μικρός Λεωνίδας, γιος του Οδυσσέα Ανδρούτσου.

Γιος του ήταν ο βουλευτής Ιωάννης Κατσάκος Μαυρομιχάλης.

## Πηγές
* 
## Εξωτερικοί σύνδεσμοι
* Ύμνος στον Μαυρομιχάλη

Κατηγορία:Αγωνιστές του 1821
Ηλιας Κατσακος
Αντώνης Α. Μαυρομιχάλης

Ο **Αντώνης Μαυρομιχάλης** (1829 - 1903) ήταν στρατιωτικός και πολιτικός από τη Λακωνία, πολλές φορές υπουργός ναυτικών και στρατιωτικών στο διάστημα 1865-1885.

## Βιογραφία
Γεννήθηκε στη Μάνη και ήταν γιος του Αναστασίου Μαυρομιχάλη. Ακολούθησε στρατιωτική καριέρα φτάνοντας μέχρι τον βαθμό του αντιναύαρχου. Αποφοίτησε από τη Σχολή Ναυτικών Δοκίμων και παρακολούθησε σπουδές στη Γαλλία.

Ασχολήθηκε με την πολιτική και εκλέχτηκε βουλευτής Λακωνίας. Διετέλεσε υπουργός ναυτικών στην Κυβέρνηση Επαμεινώνδα Δεληγεώργη του Οκτωβρίου 1865 και σε αυτή του Νοεμβρίου 1865, παιδείας και στρατιωτικών στην Κυβέρνηση Επαμεινώνδα Δεληγιώργη του 1877 και την Κυβέρνηση Θεόδωρου Δηλιγιάννη του 1885.

Απεβίωσε στην Αθήνα το 1903.

## Πηγές


Κατηγορία:Έλληνες αξιωματικοί του Πολεμικού Ναυτικού
Κατηγορία:Βουλευτές Λακωνίας
Κατηγορία:Έλληνες υπουργοί Στρατιωτικών
Κατηγορία:Έλληνες υπουργοί Ναυτικών
Αντωνης
Μπενάκης

Το επώνυμο **Μπενάκης** αναφέρεται σε μέλη σπουδαίας οικογένειας όπου διέπρεψαν ως πολιτικοί, λογοτέχνες και έμποροι στην Αλεξάνδρεια και την Αθήνα και που κάποια μέλη της εγκαταστάθηκαν στη Σύρο:

**Αρχικά μέλη στην Καλαμάτα**
* Μπένος Ψάλτης
** Παναγιώτης Μπενάκης, πρόκριτος Καλαμάτας, έμπορος και πρωταγωνιστής των Ορλωφικών
*** Λιμπεράκης Μπενάκης, πρόκριτος Καλαμάτας και γιος του Παναγιώτη
*** Άννα Μπενάκη, κόρη του Παναγιώτη και σύζυγος του Πετρόμπεη Μαυρομιχάλη 

**Μέλη μετα την εγκατάσταση του Αντώνη Μπενάκη στη Σύρο**
* Αντώνης Μπενάκης (1800-1867)
** Εμμανουήλ Μπενάκης, έμπορος, πολιτικός και ευεργέτης
*** Αντώνης Μπενάκης, έμπορος και ευεργέτης
*** Κωνσταντίνος Μπενάκης, απεβίωσε ενός έτους
*** Πηνελόπη Μπενάκη, σύζυγος Στέφανου Δέλτα
**** Σοφία Δέλτα, σύζυγος Μαυροκορδάτου
**** Βιργινία Δέλτα, αρχινοσοκόμος και σύζυγος του πολιτικού Αλεξάνδρου Ζαννά
***** Λένα Ζαννά, σύζυγος του καρδιολόγου Κωνσταντίνου Σαμαρά
****** Αλέξανδρος Σαμαράς, αρχιτέκτονας
******* Ελένη Σαμαρά
******* Κωνσταντίνος Σαμαράς
****** Αντώνης Σαμαράς, βουλευτής και ευρωβουλευτής
******* Λένα Σαμαρά
******* Κώστας Σαμαράς
***** Παύλος Ζαννάς
****** Αλέκος Ζαννάς, αρχιτέκτονας
**** Αλεξάνδρα Δέλτα, σύζυγος του κτηματία Αντώνη Παπαδόπουλου, γιος της Άννας Μελά, αδερφής του Παύλου Μελά
*****
*****
*** Αλέξανδρος Μπενάκης
*** Αργίνη Μπενάκη
*** Αλεξάνδρα Μπενάκη

**Άλλοι:**

* Λίνος Μπενάκης, ιστορικός
* Άννα Μπενάκη - Ψαρούδα, πρόεδρος της Βουλής των Ελλήνων και νομικός
Άννα-Μαρία Παπαχαραλάμπους

Η **Άννα - Μαρία Παπαχαραλάμπους** (Αθήνα, 28 Αυγούστου 1974) είναι Ελληνίδα ηθοποιός.

## Βιογραφία
Σπούδασε στην Ανώτερη Σχολή Δραματικής Τέχνης - Βεάκη. Έγινε ευρέως γνωστή από τη δραματική σειρά του Μανούσου Μανουσάκη  *"[[Ψίθυροι καρδιάς]]"* (σεζόν 1997-1998, είχε ξεπεράσει σε τηλεθέαση ακόμη και το Μουντιάλ της Γαλλίας). Έχει συμμετάσχει στις σειρές *"Οι ιστορίες του Αστυνόμου Μπέκα"* και *"10η εντολή"* ενώ έχει πρωταγωνιστήσει στις αισθηματικές κωμωδίες *"'Άρωμα γυναίκας", "Κανείς δε λέει σ' αγαπώ",* *"Μπαμπά μην τρέχεις". Επίσης είχε πρωταγωνιστικό ρόλο στη σειρά "Η Επιστροφή" τη σεζόν 2018-2019. Το* 2022 πρωταγωνίσθησε στη σειρά της ΕΡΤ "Ο Όρκος" σε σενάριο της Τίνα Καμπίτση.

## Προσωπική ζωή
Το 2007, στα γυρίσματα της σειράς "Μπαμπά μην τρέχεις" γνώρισε τον επίσης ηθοποιό Φάνη Μουρατίδη, με τον οποίο σύντομα έγιναν ζευγάρι. Παντρεύτηκαν τον Μάρτιο του 2008 και έχουν αποκτήσει μαζί δύο γιους: τον Έκτορα (γενν. 29 Ιουνίου 2008) και τον Αλέξανδρο (γενν. 15 Σεπτεμβρίου 2009).

## Παραπομπές

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Πήτερ Ουίλσον

Ο **Πήτερ Φρέντερικ Ουίλσον** (*Peter Frederick Wilson*) είναι παλαίμαχος ποδοσφαιριστής, πρώην διεθνής με την Εθνική Αυστραλίας,της οποίας διετέλεσε και αρχηγός κατά τη διάρκεια του Μουντιάλ του 1974. Το προσωνύμιό του ήταν **Big Willie** και αγωνιζόταν στη θέση του λίμπερο.

## Βιογραφία
Γεννήθηκε στις 15 Σεπτεμβρίου 1947 στο Φέλινγκ του Νιούκαστλ στην Αγγλία και μετανάστευσε το 1969 στην Αυστραλία για να αγωνιστεί με την Σάουθ Κόουστ, καθώς δεν κατάφερε να βρει θέση στην πρώτη ομάδα της Μίντλεσμπρο. Αργότερα αγωνίστηκε και σε άλλους συλλόγους της Αυστραλίας με κυριότερους τους Μαρκόνι Στάλιονς (1972) και την ΑΠΙΑ (1979-82), όπου και έκλεισε τη σταδιοδρομία του. Ως προπονητής εργάστηκε στην Σέιφγουεη το 1973-74 και στην ΑΠΙΑ το 1982.

Με την Εθνική Αυστραλίας αγωνίστηκε 65 φορές, σημειώνοντας 3 γκολ. Το 1973 ήταν αρχηγός της ομάδας που κατέκτησε το Κύπελλο Ασίας/Ωκεανίας.

Εδώ και χρόνια ο **Πήτερ Ουίλσον** ζει απομονωμένος από τον υπόλοιπο κόσμο σε μια περιοχή σε ένα βουνό κοντά στο Γουόλονγκον της Νέας Νότιας Ουαλίας.

## Σταδιοδρομία

## Πηγές

*http://www.ozfootball.net/ark/Players/W/WI.html

Κατηγορία:Αυστραλοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1974
Κατηγορία:Ποδοσφαιριστές Γκέιτσχεντ ΦΚ
Κατηγορία:Ποδοσφαιριστές Μίντλεσμπρο Φ.Κ.
Κατηγορία:Αυστραλοί προπονητές ποδοσφαίρου
Σκοτεινή πόλη (ταινία)

Η ***Σκοτεινή πόλη*** (αγγλικά: *Dark City*) είναι ταινία επιστημονικής φαντασίας σε σενάριο των Άλεξ Πρόγιας, Lem Dobbs και David S. Goyer και πρωταγωνιστές τον Ρούφους Σιούελ, Γουίλιαμ Χερτ, Κίφερ Σάδερλαντ, και Τζένιφερ Κόνελι. Αν και στο σινεμά αρχικά δεν σημείωσε μεγάλη επιτυχία, στη συνέχεια αναπτύχθηκε σε καλτ ταινία στους κινηματογραφόφιλους κύκλους. Ο κριτικός Ρότζερ Ίμπερτ του *[[Chicago Sun-Times]]* την εξέλεξε ως την καλύτερη ταινία του 1998.

## Πλοκή

Ο Τζων Μέρντοκ ξυπνά στην μπανιέρα ενός ξενοδοχείου, και φαίνεται πως έχει πάθει αμνησία. Ένας άγνωστος, ο Δρ Ντάνιελ Σρέμπερ, τον προειδοποιεί να φύγει από το ξενοδοχείο, διότι τον κυνηγούν οι «ξένοι». Ο Μέρντοκ δραπετεύει, αποκαλύπτει τελικά το πραγματικό του όνομά, και ανακαλύπτει τη σύζυγό του Έμμα. Η Αστυνομία τον κυνηγάει επειδή είναι ύποπτος μιας σειράς δολοφονιών κοινών γυναικών. Ο Τζων Μέρντοκ που δεν μπορεί να θυμηθεί τίποτα, συναντά τον επιθεωρητή της αστυνομίας Φρανκ Μπούμστετ. Ο Μέρντοκ συνειδητοποιεί, επίσης, ότι η πόλη που μένει είναι πολύ παράξενη. Κάθε μεσάνυχτα τα πάντα μένουν ακίνητα, ενώ όλο το εικοσιτετράωρο κυριαρχεί διαρκής νύχτα.

## Διανομή

Με τη σειρά των τελικών τίτλων:

* Rufus Sewell, ως John Murdoch
* William Hurt, ως Inspector Frank Bumstead
* Kiefer Sutherland, ως Dr. Daniel P. Schreber
* Jennifer Connelly, ως Emma Murdoch / Anna
* Richard O'Brien, ως Mr. Hand
* Ian Richardson, ως Mr. Book
* Bruce Spence, ως Mr. Wall
* Colin Friels, ως Detective Eddie Walenski

## Διακρίσεις
### Βραβεία
Η *Σκοτεινή Πόλη* κέρδισε τα εξής βραβεία:

### Υποψηφιότητες
* 1999 Hugo Award για Best Dramatic Presentation
* 1999 International Horror Guild Award για καλύτερη Ταινία
* 1999 Saturn Awards για καλύτερη Ενδυμασία, Καλύτερη Διεύθυνση, καλύτερο Μακιγιάζ, Καλύτερα Ειδικά Εφέ και Καλύτερο Σενάριο

## Παραπομπές


## Βιβλιογραφία
* 
* 
* 
* 
* 
* 
* 

## Εξωτερικοί σύνδεσμοι
* 
* ''Dark City'' home page

Κατηγορία:Αμερικανικές ταινίες
Κατηγορία:Ατμοπάνκ ταινίες
Κατηγορία:Ταινίες του 1998
Κατηγορία:Αυστραλιανές ταινίες
Κατηγορία:Αμερικανικές ταινίες επιστημονικής φαντασίας
Κατηγορία:Δυστοπικές ταινίες
Κατηγορία:Αγγλόφωνες ταινίες
Κατηγορία:Ταινίες σε σκηνοθεσία Άλεξ Πρόγιας
Κλάουδιο Κανίγια

Ο **Κλάουδιο Πολ Κανίγια** (*Claudio Paul Caniggia*, προφέρεται στα ισπανικά *Κλάουδιο Κανίχια* ή *Κλάουδιο Κανίγια* και στα ιταλικά *Κλάουντιο Κανίτζια*: ισπανική  προφορά ΔΦΑ: [ˈklauðjo kaˈnixia]), είναι Αργεντινός πρώην ποδοσφαιριστής και έχει λάβει μέρος σε τρία Παγκόσμια Κύπελλα με την Εθνική Αργεντινής το 1990, το 1994 και το 2002 στο οποίο όμως δεν χρησιμοποιήθηκε.

## Βιογραφία
Γεννήθηκε στις 9 Ιανουαρίου του 1967 στο Μπουένος Άιρες και αγωνιζόταν στην επίθεση. Έκανε μεγάλη καριέρα φορώντας μεταξύ άλλων τις φανέλες της Ρίβερ Πλέιτ, της ΑΣ Ρόμα, της Μπενφίκα, της Μπόκα Τζούνιορς και της σκωτσέζικης Ρέιντζερς Γλασκώβης. Αποχώρησε από την ενεργό δράση το 2004 σε ομάδα του Κατάρ. Με την Εθνική Αργεντινής αγωνίστηκε 50 φορές από το 1987 μέχρι το 2002 και σημείωσε 16 τέρματα.

## Καριέρα

## Τίτλοι και Διακρίσεις

* Τρεμπλ (Πρωτάθλημα,Κύπελλο και Λιγκ Καπ Σκωτίας) με την Ρέιντζερς το 2003
* Κόπα Αμέρικα με την Εθνική Αργεντινής το 1991 και το 1993
* Κύπελλο Συνομοσπονδιών με την Εθνική Αργεντινής το 1992

## Παραπομπές


## Πηγές

* Βιογραφία
* Argentine soccer

Κατηγορία:Αργεντινοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Παγκοσμίου Κυπέλλου 1990
Κατηγορία:Ποδοσφαιριστές Ρέιντζερς Γλασκώβης
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Αταλάντα ΜΚ
Κατηγορία:Ποδοσφαιριστές Ελλάς Βερόνα
Κατηγορία:Ποδοσφαιριστές Κόπα Αμέρικα 1991
Κατηγορία:Ποδοσφαιριστές Κόπα Αμέρικα 1989
Κατηγορία:Ποδοσφαιριστές Κόπα Αμέρικα 1987
Κατηγορία:Ποδοσφαιριστές Κυπέλλου Συνομοσπονδιών FIFA 1992
Κατηγορία:Ποδοσφαιριστές Νταντί ΦΚ
Κατηγορία:Ποδοσφαιριστές Μπόκα Τζούνιορς
Κατηγορία:Ποδοσφαιριστές Γουέμπλεϊ ΦΚ
Κατηγορία:Ποδοσφαιριστές Κατάρ ΣΚ
Κατηγορία:Ποδοσφαιριστές Ρίβερ Πλέιτ
Κατηγορία:Ποδοσφαιριστές Ρόμα
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Πριμέιρα Λίγκα
Κατηγορία:Αργεντινοί ποδοσφαιριστές στο εξωτερικό
Κατηγορία:Ποδοσφαιριστές Πρωταθλήματος Κατάρ
Κατηγορία:Ξένοι ποδοσφαιριστές στην Ιταλία
Κατηγορία:Ξένοι ποδοσφαιριστές στην Πορτογαλία
Κατηγορία:Παίκτες νικητές Κόπα Αμέρικα
Κατηγορία:Ξένοι ποδοσφαιριστές στο Κατάρ
Κατηγορία:Παίκτες νικητές Κυπέλλου Συνομοσπονδιών FIFA
Κατηγορία:Αργεντινοί ιταλικής καταγωγής
Αλεξόπυργος Λήμνου

thumb|right|250px|Τα ανακαινισμένα κτίρια του μετοχίου.
Η **Μονή Αγίας Σωτήρας**, γνωστό και ως **Αλεξόπυργος** ή **Αλεξίου Πύργος**, ήταν βυζαντινό και μεταβυζαντινό μοναστηριακό μετόχι που βρίσκεται στην νήσο Λήμνο, κοντά στον οικισμό Άγιο Δημήτριο.

## Ιστορικές αναφορές
Υπήρξε μετόχι της μονής Παντοκράτορος του Αγίου Όρους. Η μονή απέκτησε τα πρώτα εδάφη στην περιοχή το 1393. Το 1396, σε νέο χρυσόβουλο ορίζεται ότι: 

"...εδόθη... γη κατά την Θεόσωστον νήσον Λήμνον, Άνω Χωρίον ονομαζομένη, πλησίον του αιγιαλού και του χωρίου του Πισπέραγος ένθα και πύργον εκ βάθρων ανήγειρε..." 

Το *Άνω Χωρίον* αναφέρεται και το 1361 σε κώδικα της μονής Μεγ. Λαύρας ενώ ο αναφερόμενος πύργος ταυτίζεται με τον Αλεξίου Πύργο, ονομασία που αποδίδεται στον αυτοκράτορα Αλέξιο Β΄ Κομνηνό, στην εποχή του οποίου (1180-83) κτίστηκε η μονή.

## Περιγραφή
Στο μετόχι διατηρείται το αναστηλωμένο δίπατο κτιριακό συγκρότημα με την τράπεζα, τα κελιά, τους ξενώνες, το πέτρινο πηγάδι στον περίβολο και τους λοιπούς χώρους. Στο χώρο δεσπόζει ο ναός της Μεταμόρφωσης του Σωτήρος, βασιλική του 14ου αιώνα που ανακαινίστηκε το έτος ΑΧΝΑ΄, δηλαδή το 1651, από το μοναχό *Γαλακτίωνα*, σύμφωνα με εντοιχισμένη κακότεχνη μαρμάρινη επιγραφή: 

"ΑΝΑΚΑΙΝΗΣΤΗ Ο ΝΑΟΣ ΟΥΤΟΣ ΗΠΟ ΓΑΛΑΚΤΗΟΥ ΜΟΝΑΧΟΥ ΕΤΟΣ ΑΧΝΑ΄". 

Στο εσωτερικό του ναού υπάρχουν μεταβυζαντινές τοιχογραφίες -πιθανόν του 18ου αιώνα- ενώ οι φορητές εικόνες εκτίθενται στο Εκκλησιαστικό Μουσείο στη Μύρινα. Παλιότερα αναφέρεται η ύπαρξη μιας μεγάλης καμπάνας, ρωσικής προέλευσης. Στην έκταση της μονή, βρίσκονται διασκορπισμένα ή εντοιχισμένα βυζαντινά αρχιτεκτονικά κατάλοιπα και μαρμάρινα κοσμήματα.

## Νεότερα χρόνια
Την περίοδο από το 1856 έως το 1859 το μετόχι ήταν ακατοίκητο. Όμως, φορολογήθηκε στα βασιλικά δοσίματα με 300 γρόσια. Το 1916 ήταν ενεργό με ηγούμενο τον ιεροδιάκονο Φώτιο, ο οποίος του Σωτήρος (6 Αυγούστου) "μετά την θείαν λειτουργίαν παρέθεσεν γεύμα εις αρκετόν πλήθος προσκυνητών που είχεν συρρεύσει εκ των πέριξ χωρίων" (εφ. Λήμνος, φ. 37, 14/8/1916).

Το 1927 κατείχε έκταση 2.500 στρεμμάτων, η οποία απαλλοτριώθηκε και μοιράστηκε σε ακτήμονες κατοίκους των χωριών Πεσπέραγο, Αγγαριώνες, Σαρπί, Πορτιανού και σε πρόσφυγες της Νέας Κούταλης.

## Παραπομπές

## Πηγές
* **Τουρπτσόγλου-Στεφανίδου Βασιλική**, «Ταξιδιωτικά και γεωγραφικά κείμενα για τη νήσο Λήμνο (15ος-20ος αιώνας)», Θεσσαλονίκη 1986. 
* Θ. Μπελίτσου, Η Λήμνος και τα χωριά της, 1994.
* **Cdrom Επαρχείου Λήμνου**: "Λήμνος αγαπημένη", 2007.
*"ΛΗΜΝΟΣ: Ιστορική & Πολιτιστική Κληρονομιά", εκδ. Γ. Κωνσταντέλλης, 2010.

Κατηγορία:Μοναστήρια στη Λήμνο
Παναγιώτης Μπενάκης

Ο **Παναγιώτης Μπενάκης** (1700 - 1771) ήταν πρόκριτος της Καλαμάτας κατά την ορλωφική επανάσταση, της οποίας και υπήρξε θερμός υποστηρικτής.

## Βιογραφία
Γεννήθηκε στην Καλαμάτα και ήταν γιος του Μπένου Ψάλτη και της Σταθούλας Γερακάρη, κόρης του περιλάλητου Λιβέριου Γερακάρη. Ασχολήθηκε με το εμπόριο και απέκτησε τεράστια περιουσία έχοντας χιλιάδες στρέμματα στην κατοχή του. Σε σύντομο μάλιστα χρονικό διάστημα αναδείχθηκε σε έναν από τους ισχυρότερους προκρίτους της Πελοποννήσου, αλλά και ευνοούμενους των Τούρκων από τις μεγάλες γενναιοδωρίες του στους εκάστοτε πασάδες. Μάλιστα σύμφωνα με το έθιμο να προστρέχουν οι πρόκριτοι με τον ερχομό του κάθε πασά προσφέροντας εκούσιο φόρο με τη διαβεβαίωση υποταγής παρουσιαζόταν και ο Μπενάκης τα δώρα του οποίου αναδείκνυαν την φτώχεια των άλλων. Παρά ταύτα η εύνοια αυτή ενεργούσε και ως ασφαλής προστασία για τους Έλληνες, υπερασπιζόμενοι από τον Μπενάκη.

Το 1767 ήρθε σε επαφή με τον Γεώργιο Παπαζώλη προκειμένου να οργανώσει εξέγερση των Ελλήνων. Στη φιλοδοξία του να ανακτήσει τον τίτλο του παππού του υιοθέτησε τις προτροπές του Παπαζώλη μετατρέποντας το σπίτι του σε μυστικό κέντρο συναντήσεων με πολλούς άλλους επισκόπους και προκρίτους της Πελοποννήσου, (όπως οι μητροπολίτες: Κορίνθου Μακάριος, Παλαιών Πατρών, Λακεδαιμονίας Ανανίας, ο πρώην Πατρών και πρόεδρος Κερνίκης και Καλαβρύτων Δανιήλ, οι προεστοί Σπάρτης Ιωάννης Μελιτάκης και Ιωάννης Καφετζής, Κορίνθου Γεωργαντάς και Σπυρίδων Νοταράς, Πατρών Ιωάννης Πώλος κ.ά.) που φέρονταν στο τέλος να συνομολόγησαν και να υπέγραψαν συνθήκη συμμετοχής στην εξέγερση υποσχόμενοι ότι θα μπορούσαν να παρατάξουν 100.000 αγωνιστές, εφόσον θα τους δίνονταν όπλα και θα κατέπλεαν προηγουμένως ρωσικά πλοία στις ακτές της Πελοποννήσου (απαιτητικός όρος των Μανιατών). 

Όταν τελικά τρία χρόνια αργότερα, το 1770 ξέσπασε η Ορλωφική επανάσταση με δικά του χρήματα δημιούργησε και συντήρησε σώμα πολιτοφυλακής εκ  Μανιατών, για την ασφάλεια δήθεν της Καλαμάτας,  το οποίο και έλαβε μέρος στην εξέγερση, παραμένοντας ο ίδιος λόγω ηλικίας στην Καλαμάτα. Μετά όμως τη δραματική καταστολή της εξέγερσης επιβιβάστηκε σε ρωσικό πλοίο και κατέφυγε στη Νάξο, ενώ την οικογένειά του την είχε στείλει στα Κύθηρα.

Απεβίωσε σε ηλικία 70 περίπου ετών στο Λιβόρνο το 1771. Έχει υποστηριχθεί ότι ο θάνατος του οφειλόταν σε δηλητηρίαση. πιθανώς λόγω ραδιουργιών Ρώσων αξιωματούχων, οι οποίοι φοβούνταν ότι θα αποκάλυπτε λάθη που διέπραξαν στα Ορλωφικά. Κάτι τέτοιο όμως δεν τεκμηριώνεται με βάση τα διαθέσιμα ιστορικά στοιχεία.

## Πηγές


Κατηγορία:Ορλωφικά
Κατηγορία:Πρόκριτοι
Πολιτική της Μάλτας

[thumb|220px|Ο [Έντουαρντ Φένετς Αντάμι, πρώην πρόεδρος της Μάλτας.]]
Η Μάλτα είναι  δημοκρατία, της οποίας το κοινοβουλευτικό σύστημα και η δημόσια διοίκηση βασίζονται στο σύστημα του Ηνωμένου Βασιλείου. Η Βουλή των αντιπροσώπων (στα μαλτέζικα *Kamra tad-Deputati*) εκλέγεται απευθείας από τον λαό κάθε πέντε χρόνια, εκτός κι αν η βουλή διαλυθεί νωρίτερα από τον Πρόεδρο της χώρας κατόπιν συμβουλής από τον Πρωθυπουργό. Στη βουλή των αντιπροσώπων υπάρχουν 65 έδρες. Αν όμως κάποιο κόμμα κερδίσει σε βουλευτικές εκλογές απόλυτη πλειοψηφία, αλλά δεν κερδίσει πλειοψηφία στις έδρες, τότε δίδονται στο κόμμα αυτό πρόσθετες έδρες για να διασφαλιστεί η κοινοβουλευτική πλειοψηφία. Το Σύνταγμα της Μάλτας προνοεί ότι ο Πρόεδρος διορίζει ως Πρωθυπουργό το μέλος της Βουλής εκείνο που είναι στην καταλληλότερη θέση να διοικήσει την πλειοψηφία της Βουλής.

Ο Πρόεδρος της Δημοκρατίας εκλέγεται κάθε πέντε χρόνια από το κοινοβούλιο. Ο ρόλος του ως αρχηγός κράτους είναι μάλλον τελετουργικός. Το Σύνταγμα καθιερώθηκε στις 21 Σεπτεμβρίου του 1964.
## Πολιτικά κόμματα

Τα κύρια πολιτικά κόμματα είναι το Εθνικιστικό Κόμμα, το οποίο είναι χριστιανοδημοκρατικό, και το Εργατικό Κόμμα, το οποίο είναι σοσιαλδημοκρατικό.

Το Εργατικό Κόμμα είναι σήμερα κυβέρνηση, με πρωθυπουργό τον Τζόζεφ Μούσκατ. Το Εθνικιστικό Κόμμα βρίσκεται στην αντιπολίτευση.

Υπάρχουν άλλα τρία κόμματα χωρίς κοινοβουλευτική εκπροσώπηση:

* Το Alternattiva Demokratika, το οποίο είναι πράσινο κόμμα.
* To Imperium Europa (Αυτοκρατορία της Ευρώπης), το οποίο είναι εθνικιστικό σε φυλετική βάση και δίνει έμφαση στις ατομικές ελευθερίες και την ατομική ιδιοκτησία.
* Το Άλφα Φιλελεύθερο Δημοκρατικό Κόμμα, το οποίο είναι φιλελεύθερο και μεταρρυθμιστικό.

Το σύστημα ψηφοφορίας που υπάρχει από το 1964 έχει οδηγήσει στον δικομματισμό και συχνά κόμματα τα οποία λαμβάνουν σχετικά σημαντικό ποσοστό των ψήφων καταλήγουν να μην εκπροσωπούνται στη βουλή. Αυτό αφήνει μια σημαντική μειονότητα ψηφοφόρων χωρίς δυνατή φωνή στην πολιτική σκηνή. Η εκλογική μεταρρύθμιση είναι φλέγον θέμα συζήτησης στη Μάλτα. Το 2006, έπειτα από μυστικές διαπραγματεύσεις, το Εθνικιστικό και το Εργατικό Κόμμα κατέληξαν σε συμφωνία σχετικά με τη μεταρρύθμιση του εκλογικού συστήματος η οποία ικανοποιούσε τα αιτήματα των δύο κομμάτων, αλλά διατηρούσε τον δικομματικό ολοκληρωτισμό. Αυτές οι μεταρρυθμίσεις προκάλεσαν περί τα τέλη του 2006 συζήτηση στα ανεξάρτητα τοπικά μέσα ενημέρωσης αναφορικά με τη διάβρωση της πραγματικής δημοκρατίας.

## Εκλογές και δημοψηφίσματα

## Παραπομπές
Στέφανος Δέλτας

Ο **Στέφανος Δέλτας** (1863 - 1947) ήταν Έλληνας επιχειρηματίας, δημοτικιστής και τραπεζίτης.
## Βιογραφία
Γεννήθηκε στην Κωνσταντινούπολη το 1863 και καταγόταν από Φαναριώτικη οικογένεια. Ήταν γιος του Γεωργίου Δέλτα και της Σοφίας Καραθεοδωρή, μέλος της οικογένειας Καραθεοδωρή. Φοίτησε στη Μεγάλη του Γένους Σχολή και στο Παρίσι. Ασχολήθηκε με τις εμπορικές επιχειρήσεις αλλά και με μεταφράσεις της αρχαίας γραμματείας και δη των Στωϊκών φιλοσόφων.

Πολέμησε στον ελληνοτουρκικό πόλεμο του 1897 και με την επιστροφή του εγκαταστάθηκε μαζί με την οικογένειά του στην Αλεξάνδρεια. Το 1916 επέστρεψε στην Ελλάδα και εγκαταστάθηκε μόνιμα στην Κηφισιά.

Μαζί με τον Εμμανουήλ Μπενάκη θεωρούνται οι πατέρες του Κολλεγίου Αθηνών, στο πρώτο διοικητικό συμβούλιο του οποίου διετέλεσε ταμίας. Διαδραμάτισε σημαντικό ρόλο στην οργάνωση της Αγροτικής Τράπεζας, της οποίας διετέλεσε πρώτος διοικητής. Επίσης ήταν μέλος του συμβουλίου της Επιτροπής Αποκατάστασης Προσφύγων (Ε.Α.Π.), ενός αυτόνομου οργανισμού με τεράστια περιουσιακά στοιχεία, αντιπρόεδρος και ευεργέτης του Ελληνικού Ερυθρού Σταυρού, πρόεδρος και ευεργέτης του Π.Ι.Κ.Π.Α., μέλος στο διοικητικό συμβούλιο του Ελληνοαιγυπτιακού Συνδέσμου καθώς και σύμβουλος της Τράπεζας της Ελλάδος.

Το 1895 παντρεύτηκε την λογοτέχνιδα Πηνελόπη Μπενάκη - Δέλτα. Ο γάμος του με την Πηνελόπη ήταν στα πλαίσια των συμμαχιών που εφάρμοζε ο πατέρας της Εμμανουήλ Μπενάκης. Γι' αυτό και πέρασε κρίσεις, ειδικά όταν αυτή γνώρισε και σύναψε ερωτικό δεσμό με τον Ίωνα Δραγούμη, δεσμό τον οποίο και του αποκάλυψε. Μαζί της απέκτησε τρεις κόρες: την Σοφία, σύζυγο Μαυροκορδάτου, την Βιργινία, αρχινοσοκόμο, σύζυγο του πολιτικού Αλεξάνδρου Ζάννα και γιαγιά του πολιτικού Αντώνη Σαμαρά και την Αλεξάνδρα, σύζυγο του κτηματία Αντώνη Παπαδόπουλου.

Απεβίωσε το 1947 στην Αθήνα. Το φέρετρό του ήταν σκεπασμένο με την σημαία του Κολλεγίου Αθηνών. Δίπλα από το Κολλέγιο Αθηνών (στο Ψυχικό) υπάρχει δρόμος που φέρει το όνομά του.

## Σημειώσεις

## Παραπομπές


Έλληνες ευεργέτες
Δελτα
Δέλτα
Επαρχία του Τέρνι

Η **επαρχία του Τέρνι** (ιταλικά: *Provincia di Terni*) είναι επαρχία στην περιφέρεια της Ούμπρια στην Ιταλία. Η έκτασή της είναι 2.122 τ.χλμ και ο πληθυσμός της φτάνει τους 231.540 (2008) κατοίκους. Έδρα της επαρχίας είναι η πόλη του Τέρνι (*Terni*). Συνολικά, η επαρχία αριθμεί 33 δήμους. Ιδρύθηκε από διάσπαση της επαρχίας της Περούτζια το 1927.

Συνορεύει βόρεια με την επαρχίας της Περούτζια, νότια και δυτικά με το Λάτιο (επαρχίες των Ριέτι και Βιτέρμπο) και βορειοδυτικά με με την Τοσκάνη (Σιένα).

## Κύριοι Δήμοι

## Παραπομπές


## Εξωτερικοί σύνδεσμοι
* 
* Ιστοσελίδα της πόλης του Τέρνι (στα ιταλικά)


Τερνι
Επαρχία της Ματσεράτα

Η **επαρχία της Ματσεράτα** (ιταλικά: *Provincia di Macerata*) είναι επαρχία στην περιφέρεια των Μάρκε στην Ιταλία. Η έκτασή της είναι 2.774 τ.χλμ. και ο πληθυσμός της φτάνει τους 321.712 (2008) κατοίκους. Έδρα της επαρχίας είναι η πόλη της Ματσεράτα (*Macerata*). Συνολικά, η επαρχία αριθμεί 57 δήμους.

Συνορεύει βορειοδυτικά με την επαρχία της Ανκόνα, νότια με την νεοϊδρυθείσα επαρχία του Φέρμο, νοτιοδυτικά με την επαρχία του Άσκολι Πιτσένο και δυτικά με την Ούμπρια (επαρχία της Περούτζια). Τέλος, ανατολικά βρέχεται από την Αδριατική θάλασσα.

## Παραπομπές



Ματσερατα
Επαρχία της Ανκόνας

Η **επαρχία της Ανκόνας** (ιταλικά: *Provincia di Ancona*) είναι επαρχία στην περιφέρεια των Μάρκε στην Ιταλία. Η έκτασή της είναι 1.940 τ.χλμ. και ο πληθυσμός της φτάνει τους 474.154 (2008) κατοίκους. Έδρα της επαρχίας είναι η πόλη της Ανκόνας (*Ancona*). Συνολικά, η επαρχία αριθμεί 49 δήμους.

Συνορεύει βορειοδυτικά με την επαρχία των Πέζαρο-Ουρμπίνο, νότια με την επαρχία της Ματσεράτα, δυτικά με την Ούμπρια (επαρχία της Περούτζια), ενώ ανατολικά βρέχεται από την Αδριατική θάλασσα.

Εκτείνεται ανατολικά κατά μήκος της Αδριατικής ως την οροσειρά των Απεννίνων στα δυτικά της επαρχίας. Είναι μία ορεινή κυρίως επαρχία, ενώ ο πληθυσμός της είναι συγκεντρωμένος στην παράλια ζώνη και την πόλη της Ανκόνας, η οποία αριθμεί περίπου το ένα τέταρτο του συνολικού πληθυσμού της επαρχίας.

Στην παραλιακή ζώνη υπάρχουν πολλές αμμουδερές παραλίες, που αποτελούν δημοφιλείς προορισμούς στους Ιταλούς. Στο εσωτερικό της επαρχίας, δεσπόζουν μεγάλες εκτάσεις από αμπελώνες, από τους οποίους παράγονται πολλά κόκκινα και λευκά κρασιά (ποικιλίες *Sangiovese*, *Montepulciano* και *Verdicchio*). Η ορεινή ζώνη καλύπτεται από πυκνά δάση, στην οποία ωστόσο καλλιεργείται μαύρη τρούφα, ιδιαίτερα κοντά στην πόλη Ακουαλάνια (*Acqualagna*).

## Κύριοι Δήμοι

## Εξωτερικοί σύνδεσμοι


Ανκονα
Λον Τσάνεϊ

Ο **Λον Τσάνεϊ** (αγγλικά: Lon Chaney, γεν. Leonidas Frank Chaney) ήταν Αμερικανός ηθοποιός.
## Ταινιες
1919 The Miracle man (Paramount pictures)
1924 He who gets slapped 
1925 Το φαντασμα της Όπερας (Universal pictures)
1926 Η Παναγία των Παρισίων 
1927 Λονδινο μετά τα Μεσάνυχτα (MGM) 
1929 The Unholy three

## Βιογραφία
Γεννήθηκε στο Κολοράντο Σπρινγκς την 1 Απριλίου του 1883 και απεβίωσε στις 26 Αυγούστου του 1930. Πέθανε στα 1930 από καρκίνο στο λάρυγγα, λίγους μήνες πριν υποδυθεί το ρόλο του Δράκουλα, ο οποίος πήγε στον Μπέλα Λουγκόζι.

### Καριέρα
Αρχικά ήταν ηθοποιός του θεάτρου, αργότερα όμως μεταπήδησε και στον κινηματογράφο. Καθιερώθηκε με ρόλους μεταμφιέσεων, όπως αυτόν του Κουασιμόδου στην Παναγία των Παρισίων το 1923, του Φαντάσματος στο Φάντασμα της Όπερας, ωστόσο έχει παίξει και σε άλλες ταινίες, όπως το Λονδίνο Μετά τα Μεσάνυχτα του Τοντ Μπράουνιγκ το 1927.

### Προσωπική ζωή
Είχε ένα γιο, τον Λον Τσάνεϊ Τζούνιορ, ο οποίος ακολούθησε τη δεκαετία του '40 τα βήματα του πατέρα του, υποδυόμενος τέρατα όπως το Λυκάνθρωπο ή το τέρας του Φρανκενστάιν.

## Παραπομπές


## Εξωτερικοί σύνδεσμοι
* 
* 
* 
* 
* Photographs of Lon Chaney
* 

Κατηγορία:Αμερικανοί ηθοποιοί βωβών ταινιών
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί σκηνοθέτες βωβών ταινιών
Κατηγορία:Αμερικανοί σκηνοθέτες κινηματογράφου
Επαρχία του Πέζαρο και Ουρμπίνο

Η **επαρχία των Πέζαρο-Ουρμπίνο** (ιταλικά: *Provincia di Pesaro e Urbino*) είναι επαρχία στην περιφέρεια των Μάρκε στην Ιταλία. Η έκτασή της είναι 2.892 τ.χλμ. και ο πληθυσμός της φτάνει τους 380.086 (2008) κατοίκους. Έδρα της επαρχίας είναι το Πέζαρο (*Pesaro*) και το Ουρμπίνο (*Urbino*). Συνολικά, η επαρχία αριθμεί 67 δήμους.

Συνορεύει βόρεια με την Εμίλια-Ρομάνια (επαρχίες των Ρίμινι και Φορλί-Τσεζένα), με τον Αγίο Μαρίνο, νότια με την Ούμπρια (επαρχία της Περούτζια),  δυτικά με την Τοσκάνη (επαρχία του Αρέτσο), ενώ ανατολικά βρέχεται από την Αδριατική θάλασσα.

## Κύριοι Δήμοι

## Εξωτερικοί σύνδεσμοι
* 


Πεζαρο και Ουρμπινο
Επαρχία του Φέρμο

Η **επαρχία του Φέρμο** (ιταλικά: *Provincia di Fermo*) είναι επαρχία στην περιφέρεια των Μάρκε στην Ιταλία. Η έκτασή της είναι 784,22 τ.χλμ. και ο πληθυσμός της φτάνει τους 159.098 κατοίκους (2008). Έδρα της επαρχίας είναι το Φέρμο (*Fermo*). Συνολικά, η επαρχία θα αριθμεί 40 δήμους.

Η επαρχία του Φέρμο είναι η πέμπτη επαρχία της περιφέρειας των Μάρκε και μία από τις τρεις νεοϊδρυθείσες επαρχίες που ψηφίστηκαν με νόμο στις 11 Ιουνίου 2004 (οι άλλες δύο είναι οι επαρχίες των Μόντσα και Μπριάντσα στη Λομβαρδία και των Μπαρλέττα-Άντρια-Τράνι στην Απουλία). Η λειτουργία της προβλέπεται να ξεκινήσει το 2009, οπότε και θα διεξαχθούν οι πρώτες τοπικές εκλογές. Το μεγαλύτερο μέρος της αποσπάστηκε από την επαρχία του Άσκολι Πιτσένο, ωστόσο και άλλοι δήμοι από την ίδια επαρχία και την επαρχία της Ματσεράτα εξετάζουν το ενδεχόμενο προσάρτησης στην νέα επαρχία. 

## Εξωτερικοί σύνδεσμοι
* 


Φερμο
Επαρχία του Άσκολι Πιτσένο

Η **επαρχία του Άσκολι Πιτσένο** (ιταλικά: *Provincia di Ascoli Piceno*) είναι επαρχία στην περιφέρεια των Μάρκε στην Ιταλία. Η έκτασή της είναι 2.088 τ.χλμ. και ο πληθυσμός της φτάνει τους 229.121 (2008) κατοίκους. Έδρα της επαρχίας είναι το Άσκολι Πιτσένο (*Ascoli Piceno*). Συνολικά, η επαρχία θα αριθμεί 73 δήμους.

Συνορεύει βόρεια με την υπό ίδρυση επαρχία του Φέρμο, βορειοδυτικά με την επαρχία της Ματσεράτα, νότια με το Αμπρούτσο (επαρχία του Τέραμο) και το Λάτιο (επαρχία του Ριέτι) και νοτιοδυτικά με την Ούμπρια (επαρχία της Περούτζια).

Το 2009 θα αρχίσει η λειτουργία της νεοϊδρυθείσας επαρχία του Φέρμο, η οποία θα αριθμεί 40 δήμους που προς το παρόν περιλαμβάνονται στην επαρχία του Άσκολι Πιτσένο. Έτσι, στην επαρχία του Άσκολι Πιτσένο θα περιλαμβάνονται 33 δήμοι με συνολικό πληθυσμό 203.153 κατοίκους (2001).

## Εξωτερικοί σύνδεσμοι
* 


Ασκολι Πιτσενο
Παρανύμφοι Ηρακλείου

Οι **Παράνυμφοι **ή **Παρανύμφοι** είναι χωριό και έδρα ομώνυμης κοινότητας του Δήμου Αρχανών-Αστερουσίων στην Περιφερειακή Ενότητα Ηρακλείου της Κρήτης. Ανήκε στην  επαρχία Μονοφατσίου.

## Γεωγραφικά στοιχεία
Η θέση του χωριού είναι στα ανατολικά του Κόφινα. Η κύρια ασχολία των κατοίκων του είναι η γεωργία. Μεταξύ άλλων, στον οικισμό λειτουργεί νηπιαγωγείο και Δημοτικό Σχολείο. Από τη θέση Αμπάς μπορεί κανείς να τον δει πανοραμικά. Πολύ κοντά, στο ομώνυμο φαράγγι, βρίσκεται και ο εποχιακός καταρράκτης του Αμπά, ύψους 140 μέτρων. Σώζονται ίχνη από τοιχογραφίες στο ναό του Αποστόλου Παύλου.

## Ιστορικά στοιχεία
Ο οικισμός αναφέρεται για πρώτη φορά σε συμβόλαιο του 1280, ως *Paramithi*, η οποία προφανώς είναι λάθος γραφή. Στις ενετικές απογραφές, αρχικά το βρίσκουμε με την ονομασία Paranifus στον Μπαρότσι. Το 1583 αναφέρεται από τον Καστροφύλακα με το όνομα  *Paranifus apano* με 28 κατοίκους και  *Paranifus catto* με 37 κατοίκους. Στην τουρκική απογραφή του 1671 βρίσκουμε τους Παρανύμφους με 18 χαράτσα και το 1881 υπήχθησαν στο Δήμο Χάρακα. Στην απογραφή του 1881, οι Παρανύμφοι είχαν 95 χριστιανούς κατοίκους. Το 1928 και μέχρι το 1971 αποτέλεσαν μέρος της κοινότητας Πύργου. Ο Αμύγδαλος αναφέρεται επίσης σε όλες τις ενετικές απογραφές και με την ονομασία αυτή το 1881  στο δήμο Χάρακα, με 15 Χριστιανούς και 45 μουσουλμάνους κατοίκους. Στις επόμενες απογραφές ακολούθησε τη διοικητική τύχη των Παρανύμφων (κοινότητα το 1971).

Πορεία πληθυσμού σύμφωνα με τις απογραφές:

## Διοικητικά στοιχεία
Ως οικισμός αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Πύργου. Το 1932 με το ΦΕΚ 307Α - 07/09/1932 ορίστηκε έδρα της ομώνυμης κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι μαζί με τους οικισμούς Αμύγδαλος, Πλατανιάς και Τρεις Εκκλησιές αποτελούν την κοινότητα Παρανύμφων που υπάγεται στη δημοτική ενότητα Αστερουσίων του Δήμου Αρχανών - Αστερουσίων και σύμφωνα την απογραφή του 2011 έχει πληθυσμό 137 κατοίκους.

Δείτε ***[[Κοινότητα Παρανύμφων]]***

## Εξωτερικοί σύνδεσμοι
*Χωριά στο Δήμο Αστερουσίων

## Βιβλιογραφία
* 

## Παραπομπές


Παρανυμ
Παρανυ
Κατηγορία:Δήμος Αρχανών - Αστερουσίων
Νέα Πλάγια Χαλκιδικής

Τα  **Νέα Πλάγια** είναι μεγάλος οικισμός του νομού Χαλκιδικής. Διοικητικά ανήκει στον Δήμο Νέας Προποντίδας της Περιφέρειας Κεντρικής Μακεδονίας (πρόγραμμα Καλλικράτης).

Από  το 1999 έως το 2010 σύμφωνα με την τότε διοικητική διαίρεση της Ελλάδας ήταν έδρα του ομώνυμου δημοτικού διαμερίσματος του  Δήμου Τρίγλιας.

Το 2011 είχε 1.306 κατοίκους. Η παραλία του οικισμού προσελκύει αρκετούς επισκέπτες κάθε χρόνο. Κύρια ασχολία είναι η γεωργία και τα τουριστικά επαγγέλματα.  Παράγονται κυρίως κηπευτικά.  Ανάμεσα στα άλλα, λειτουργούν αγροτικό ιατρείο, αγροτικός συνεταιρισμός,  νηπιαγωγείο, Δημοτικό Σχολείο και πολιτιστικός σύλλογος.

## Δ.δ. Νέων Πλαγίων
Με 1.306 κατοίκους στο σύνολό του, το Δημοτικό Διαμέρισμα Νέων Πλαγίων, συναποτελείται από τους οικισμούς:
 
*τα *Νέα Πλάγια* [1.127] , την έδρα και
*το* Μετόχι* [ 179] .

## Ιστορικά στοιχεία
Η περιοχή κατοικείται από τους προϊστορικούς χρόνους, όπως φαίνεται από την τούμπα, όπου βρίσκονταν οικισμοί την περίοδο εκείνη.
Οι κάτοικοι είναι  πρόσφυγες, προερχόμενοι από τα Πλάγια της Ανατολικής Θράκης. 'Ηρθαν και εγκαταστάθηκαν στον τόπο όπου βρίσκονται σήμερα μετά το 1922.  Στα ιστορικά αξιοθέατα συμπεριλαμβάνεται το γεφύρι του 18ου αιώνα, που βρίσκεται στο ρέμα του οικισμού με τη Νέα Τένεδο.  Το γεφύρι αυτό πιστεύεται ότι φτιάχτηκε από μοναχούς των μετοχιών του Βατοπεδίου στην Τρίγλια και του Ρώσικου μετοχιού στα Φλογητά ή του μετοχιού της Μονής Ζωγράφου στο ομώνυμο χωριό. Έπειτα από τις βροχοπτώσεις πριν μια δεκαετία, καταστράφηκε σε μεγάλο βαθμό και σήμερα γίνονται προσπάθειες αναστήλωσής του.

## Εξωτερικοί σύνδεσμοι
 Ιστοσελίδα του Δήμου Τρίγλιας 

Πλαγ
Πλαγ
Κατηγορία:Δήμος Νέας Προποντίδας
Θάμυρις

Στην ελληνική μυθολογία ο **Θάμυρις** ή **Θάμυρης** ή **Θαμύρας** ήταν θρυλικός ποιητής, τραγουδιστής και μουσικός, στον οποίο οι αρχαίοι Έλληνες απέδιναν πολλά ποιήματα και ωδές, καθώς και νεωτερισμούς στη μουσική.

## Ο μύθος
Σύμφωνα με τον Όμηρο  και τον Ευριπίδη καταγόταν από τη Θράκη. Κατά την παράδοση, ο Θάμυρις, γιος του μουσικού Φιλάμμωνα και της νύμφης Αργιόπης, έγραψε και μελοποίησε μία «Θεογονία», μία «Κοσμογονία» και μία «Τιτανομαχία». Πίστευαν επίσης ότι αυτός ήταν ο εφευρέτης του «δώριου τρόπου». Από τον πατέρα του ο Θάμυρις ήταν εγγονός του θεού Απόλλωνα. Σύμφωνα με άλλες εκδοχές, ο Θάμυρις ήταν γιος του Αεθλίου και εγγονός του Ενδυμίωνα, ενώ μητέρα του ήταν η ίδια η Μούσα Ερατώ ή η Μελπομένη.

Ο Θάμυρις ήταν ωραιότατος και διακρινόταν τόσο στο τραγούδι όσο και στο παίξιμο της λύρας, όργανο το οποίο έμαθε από τον Λίνο. Μια άλλη παράδοση λέει ότι ο Θάμυρις δίδαξε τον Όμηρο μουσική.

Ο Θάμυρις καυχήθηκε κάποτε για την τέχνη του και θέλησε να συναγωνισθεί με τις Μούσες. Καθώς ήταν φυσικό, όχι μόνο ηττήθηκε, αλλά και τιμωρήθηκε, επειδή οι Μούσες του αφαίρεσαν τη μουσική τέχνη, αλλά και το φως του, στο Δώριον, κοντά στην Αρχαία Ιθώμη. Μετά την τύφλωσή του, ο Θάμυρις πέταξε τη λύρα του στον ποταμό Βαλύρα (από το «βάλλω» και το «λύρα») στην Πελοπόννησο. Ο Παυσανίας όμως αναφέρει πως έχασε το φως του πιθανώς από κάποια ασθένεια και σταμάτησε να απαγγέλλει ποιήματα.. Ο Πλάτωνας τον αναφέρει σε πολλά έργα του, στους "νόμους" γράφει κανείς να μην τραγουδήσει άσημο τραγούδι εάν δεν το επιτρέψουν οι νομοφύλακες ακόμα και αν είναι καλύτερο από τους ύμνους του Θάμυρι.

## Παραπομπές


## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Κατηγορία:Πρόσωπα της ελληνικής μυθολογίας
Κατηγορία:Αρχαίοι Έλληνες επικοί ποιητές
Κατηγορία:Αρχαίοι Θράκες
Κατηγορία:Μύθοι της ελληνικής μυθολογίας
Θάλπιος

Στην ελληνική μυθολογία ο **Θάλπιος** (

## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Κατηγορία:Πρόσωπα της ελληνικής μυθολογίας
Κατηγορία:Τρωικός Πόλεμος
Κατηγορία:Μυθικοί βασιλείς της Αχαΐας
Γραφίστας

Ο όρος **Γραφίστας** (αγγ. Graphic designer) αναφέρεται σε έναν επαγγελματία του τομέα της γραφιστικής και των γραφικών τεχνών, που ασχολείται με τον σχεδιασμό γραφικών, γραμματοσειρών και εικόνων. Η ειδικότητα της γραφιστικής εμπίπτει στο ακαδημαϊκό πεδίο των τεχνών, ανθρωπιστικών και κοινωνικών επιστημών. Επικεντρώνεται στην οπτική επικοινωνία, την γραφή και γενικά την επικοινωνία που επιτυγχάνεται με τη χρήση γραπτού λόγου. Συχνά αξιοποιεί στοιχεία από τον πολιτισμό, τις εικαστικές τέχνες, την φωτογραφία και τα κόμιξ.

Ένας γραφίστας (θηλ. Γραφίστρια) χρησιμοποιεί διάφορα μέσα και τεχνικές για να δημιουργήσει πρωτότυπα γραφικά, κείμενα και κάθε είδους οπτική πληροφορία, τα οποία εφαρμόζεται σε πεδία όπως η διαφήμιση, ο σχεδιασμός ιστοσελίδων, η εταιρική ταυτότητα, η τυπογραφία, οι αφίσες, η συσκευασία προϊόντων και άλλα.

## Καθήκοντα και δεξιότητες
Τα καθήκοντα και οι δεξιότητες ενός γραφίστα περιλαμβάνουν τη σχεδίαση λογοτύπων, τη δημιουργία εικονογραφήσεων, την επεξεργασία φωτογραφιών, την απεικόνιση κινουμένων σχεδίων σε οθόνες, τη διάταξη σελίδων, τη δημιουργία γραφικών στοιχείων για εφημερίδες, περιοδικά και ιστολόγια. Ο γραφίστας συνεργάζεται με εταιρείες και ομάδες εργασίας για τη δημιουργία γραφικών που πληρούν συγκεκριμένες προδιαγραφές και ανταποκρίνονται τεχνικά, επικοινωνιακά και αισθητικά στις ανάγκες του κάθε εγχειρήματος.

## Περιβάλλον εργασίας
Το περιβάλλον εργασίας ενός γραφίστα ποικίλει ανάλογα με τη φύση της συγκεκριμένης δουλειάς και την συμφωνία που έχει συνάψει με τον εργοδότη. Ωστόσο, οι περισσότεροι γραφίστες εργάζονται σε ένα τυπικό περιβάλλον γραφείου, το οποίο περιλαμβάνει υπολογιστή, γραφείο και γραφική ύλη. Ορισμένοι γραφίστες μπορεί να εργάζονται σε ένα στούντιο γραφιστικής, ή μια διαφημιστική εταιρεία, κάτι που περιλαμβάνει μια πιο δημιουργική και συνεργατική συνθήκη.

Ένα από τα πιο σημαντικά εργαλεία για έναν γραφίστα είναι ο υπολογιστής και το λογισμικό, όπως και η συλλογή γραμματοσειρών του. Οι σχεδιαστές χρησιμοποιούν προγράμματα όπως το Adobe Photoshop, Illustrator και InDesign για να δημιουργήσουν οπτικά σχέδια για διάφορα μέσα.

Η συνεργασία είναι ένα βασικό μέρος της εργασίας ενός γραφίστα, καθώς μπορεί να χρειαστεί να συνεργαστεί με πελάτες και άλλους σχεδιαστές. Συχνά συνεργάζεται με άλλους επαγγελματίες, όπως κειμενογράφους, φωτογράφους και προγραμματιστές, για να εξασφαλίσει εξειδικευμένη υποστήριξη στα έργα του. Καλείται επίσης να επιβλέπει την διαδικασία εκτύπωσης της εργασίας του στο τυπογραφείο, να αξιολογεί και να προσαρμόζει το αποτέλεσμα.

Άλλα καθήκοντα μπορεί να περιλαμβάνουν τη συμμετοχή σε συναντήσεις και παρουσιάσεις για να συζητηθούν οι απαιτήσεις του έργου, να γίνει ανταλλαγή ιδεών και να παρουσιαστεί η πρόοδος του σχεδιασμού. Οι δεξιότητες επικοινωνίας είναι, συνεπώς, κρίσιμες για μια επιτυχημένη καριέρα στη γραφιστική.

## Δείτε επίσης

* Γραφιστική
* Γραφικά
* Γραφικές τέχνες
* Γραφή

## Παραπομπές


## Εξωτερικοί σύνδεσμοι
* 
* 

Κατηγορία:Επαγγέλματα
Κατηγορία:Επαγγέλματα χώρου υπολογιστών
Θεάνειρα

Στην ελληνική μυθολογία η **Θεάνειρα** ήταν μία Τρωαδίτισσα, κόρη του Λαομέδοντα, που αιχμαλώτισε ο Ηρακλής κατά την εκεί εκστρατεία του, πολλά χρόνια πριν αρχίσει ο γνωστός Τρωικός πόλεμος. 

Στη σκλάβα αυτή είχε μερίδιο και ο Τελαμώνας, ο οποίος την άφησε έγκυο αλλά δεν πρόλαβε να δει το παιδί τους, καθώς η Θεάνειρα κατάφερε να αποδράσει και να καταφύγει στην αυλή του Αρίωνα, βασιλιά της Μιλήτου. Ο Αρίων τη δέχθηκε πολύ ευγενικά και τη βοήθησε να γεννήσει και να αναθρέψει τον Τράμβηλο, που ήταν γιος του Τελαμώνα.

## Παραπομπές

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Θεανειρα
Κατηγορία:Τρώες
Θεανώ

Το όνομα **Θεανώ** μπορεί να αναφέρεται:

## Όνομα
Θεανώ Υποκοριστικά ονόματα: (Θένια.) Γιορτάζει: (1 Σεπτεμβρίου.)

## Α) Μυθικά
* Στη Θεανώ του Αντήνορα, σύζυγο του Αντήνορα
* Στη Θεανώ του Μεταπόντου, σύζυγο του Μεταπόντου
* Κόρη του Δαναού και της Πολυξούς, δηλαδή μία από τις Δαναΐδες. Παντρεύτηκε τον Φάντη, γιο του Αιγύπτου, τον οποίο σκότωσε την πρώτη νύχτα του γάμου, όπως έπραξαν και οι άλλες 48 από τις αδελφές της.

## Β) Ιστορικά
* Στη σύζυγο του φιλοσόφου Πυθαγόρα, κόρη του Βροντίνου ή του Πυθώνακτα, συντάκτρια επτά επιστολών.
* Στην πυθαγόρεια φιλόσοφο και κοσμολόγο Θεανώ τη Θουρία ή Κροτωνιάτιδα, που ίσως να ταυτίζεται με την προηγούμενη.
* Στη σύζυγο του Σπαρτιάτη βασιλιά Κλεομβρότου, μητέρα του προδότη Σπαρτιάτη Παυσανία.
* Σε μια λυρική ποιήτρια από τη Λοκρίδα, την οποία αναφέρει το «Λεξικό της Σούδας» και δεν διασώθηκε τίποτα από το έργο της.

Κατηγορία:Αποσαφηνίσεις ονομάτων
Θεανώ του Αντήνορα

Η Θεανώ, σύζυγος του Αντήνορα, ήταν κόρη του Κισσέως, βασιλιά της Θράκης, και της βασίλισσας Εκάβης της Τροίας. Η Θεανώ ήταν ιέρεια της θεάς Αθηνάς στην Τροία. Με τον Αντήνορα είχαν πολλά παιδιά (11 αγόρια κατά τον Όμηρο), τα περισσότερα από τα οποία σκοτώθηκαν στον Τρωικό Πόλεμο (βλ.λ. Αντηνορίδες). Η πριγκήπισσα Θεανώ ανέθρεψε με μεγάλη στοργή ακόμα και τον Πηδαίο, παιδί του Αντήνορα και μιας άλλης γυναίκας. Την ημέρα που ο Οδυσσέας και ο Μενέλαος πήγαν ως πρέσβεις στην Τροία, η Θεανώ τους δέχθηκε στο σπίτι της ως φιλοξενούμενους του άντρα της. Επειδή η οικογένεια τήρησε φιλική στάση προς τους Έλληνες, αφέθηκε ελεύθερη μετά την άλωση της Τροίας, και το ζεύγος πήγε στην Ιλλυρία.

Στους Δελφούς ο Πολύγνωτος είχε ζωγραφίσει την οικογένεια του Αντήνορα να ετοιμάζεται για αποδημία μετά την άλωση της Τροίας: τον Αντήνορα, τη Θεανώ, τρία από τα παιδιά τους (τον Γλαύκο, τον Ευρύμαχο και την Κρινώ) μαζί με υπηρέτες που φόρτωναν κιβώτιο σε υποζύγιο. Λέγεται ακόμα ότι ο Αγαμέμνονας ανέθεσε τη βασιλεία της Τροίας σε ένα γιο της Θεανώς.

## Δείτε επίσης
* Άλωση της Τροίας (Πολύγνωτος), αναπαράσταση πανοραμικής τοιχογραφίας μεγαλογραφίας του φημισμένου αρχαίου έλληνα ζωγράφου Πολύγνωτου.

## Παραπομπές


## Πηγές
* *Νέα Ελληνική Εγκυκλοπαίδεια* (Χάρη Πάτση), τόμος 13 (1972), σελ. 590.

Θεανω του Αν
Θαλλώ

Στην ελληνική μυθολογία η **Θαλλώ** ήταν μία από τις τρεις ή έξι Ώρες της «πρώτης γενεάς», οι οποίες λατρεύονταν από την αρχαιότερη εποχή στην Αθήνα. 

Η Θαλλώ αναφέρεται και ως **Θαλάττη** και ήταν θεότητα της ανοίξεως και των νεαρών βλαστών (συνεκδοχικά και των εφήβων). Ειδικά οι Αθηναίοι έφηβοι επικαλούνταν συγκεκριμένα τη Θαλλώ, όταν έδιναν τον όρκο τους «του πολίτη και του στρατιώτη» μετά τη συμπλήρωση του 17ου έτους της ηλικίας τους, μέσα στο ναό της Αγραύλου, στην πλαγιά της Ακροπόλεως.

## Παραπομπές

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 452.

Θαλλω
Κατηγορία:Παιδιά του Δία
Θάσος (μυθολογία)

Στην Αρχαία ελληνική μυθολογία ο **Θάσος** ήταν γιος του Ποσειδώνα, ή του Αγήνορα και της Τηλέφασσας, αδελφός του Κάδμου, του Φοίνικα και του Κίλικα. Αυτό γράφουν τόσο ο Ευριπίδης στις *Φοίνισσες*, όσο και ο Παυσανίας (Ε΄ 25, 12). Σύμφωνα πάντως με μία διαφορετική εκδοχή, κατά τον Φερεκύδη, ο Θάσος ήταν γιος του Κίλικα και εγγονός του Αγήνορα. Ο Θάσος συνόδευε τη μητέρα του και τους παραπάνω καθώς αναζητούσαν την αδελφή τους την Ευρώπη. Κάποτε, πέρασαν και από τη σημερινή νήσο Θάσο, στην οποία έμεινε για αρκετό χρονικό διάστημα αφού του έδωσε ο Κάδμος ένα τμήμα του στρατού του όπου, κατά τον Απολλόδωρο, (ΙΙΙ, 1) και της έδωσε το όνομά του.

## Παραπομπές


## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος Χάρη Πάτση, Αθήνα 1969
* "΄Μεγάλη Ελληνική Εγκυκλοπαίδεια Δρανδάκη" τομ.ΙΒ΄, σελ. 455
* Apollodorus, The Library with an English Translation by Sir James George Frazer, F.B.A., F.R.S. in 2 Volumes, Cambridge, MA, Harvard University Press; London, William Heinemann Ltd. 1921. 
* Conon, Fifty Narrations, surviving as one-paragraph summaries in the Bibliotheca (Library) of Photius, Patriarch of Constantinople translated from the Greek by Brady Kiesling. 
* Herodotus, The Histories with an English translation by A. D. Godley. Cambridge. Harvard University Press. 1920. 
* Pausanias, Description of Greece with an English Translation by W.H.S. Jones, Litt.D., and H.A. Ormerod, M.A., in 4 Volumes. Cambridge, MA, Harvard University Press; London, William Heinemann Ltd. 1918. 
* Pausanias, Graeciae Descriptio. 3 τόμοι, Teubner, Λειψία 1903

Θασος
Κατηγορία:Θάσος
Αρίσταρχος Μπελοπόλσκυ

Ο **Αρίσταρχος Απολόνοβιτς Μπελοπόλσκυ** (*Аристарх Аполлонович Белопольский*, 13 Ιουλίου 1854 – 16 Μαΐου 1934) ήταν Ρώσος αστρονόμος.

Ο Μπελοπόλσκυ γεννήθηκε στη Μόσχα στις 13 Ιουλίου 1854 με το νέο ημερολόγιο (1 Ιουλίου με το παλαιό) και απεφοίτησε από το εκεί πανεπιστήμιο το 1876. Το 1878 έγινε βοηθός του Φιοντόρ Αλεξάντροβιτς Μπρεντίχιν στο Αστεροσκοπείο της Μόσχας. Το 1888 έγινε μέλος του προσωπικού του Αστεροσκοπείου του Πούλκοβο.

Ο Μπελοπόλσκυ υπήρξε από τους πρωτοπόρους στην αστρονομική Φασματοσκοπία και ανεκάλυψε αρκετούς φασματοσκοπικώς διπλούς αστέρες, όπως τον Κάστορα, του οποίου την περίοδο υπελόγισε σε 2,92 ημέρες. Ο Μπελοπόλσκυ ήταν γνωστός για την ικανότητά του στην κατασκευή εξαιρετικής ποιότητας αστρονομικών οργάνων και το 1900 έφτιαξε μια συσκευή που μετρούσε τη μετατόπιση Ντόπλερ των φασμάτων, ενώ πρωτοπόρησε στη χρήση της μετατοπίσεως Ντόπλερ του φωτός για τη μέτρηση της ταχύτητας περιστροφής μακρινών ουράνιων σωμάτων. Υπήρξε ο άνθρωπος που ανεκάλυψε ότι οι περιοχές του πλανήτη Δία που βρίσκονται κοντά στον ισημερινό του περιστρέφονται ταχύτερα από τα υψηλότερα πλάτη (διαφορική περιστροφή), και ότι οι δακτύλιοι του Κρόνου δεν περιστρέφονται ως ένα στερεό σώμα, αποδεικνύοντας έτσι ότι αποτελούνται από πολλά μικρά σώματα. Προσπάθησε δύο φορές να μετρήσει και την περίοδο περιστροφής της Αφροδίτης, που τη βρήκε 24 ώρες το 1900 και 35 ώρες το 1911 — δύο από τις πολυάριθμες αποτυχημένες απόπειρες αστρονόμων της εποχής να μετρήσουν τη διάρκεια αυτής της περιστροφής.

Ο Μπελοπόλσκυ ήταν καλός φίλος του Όσκαρ Μπάκλουντ και όταν ο τελευταίος πέθανε το 1916, τον διαδέχθηκε στη θέση του διευθυντή του Αστεροσκοπείου του Πούλκοβο. Παραιτήθηκε ωστόσο το 1918 επειδή δεν ήθελε τον φόρτο των διοικητικών ασχολιών.

## Ονομάσθηκαν προς τιμή του
* Ο αστεροειδής **[[1004 Μπελοπόλσκυα]]** (1004 Belopolskya), που ανακαλύφθηκε το 1923.
* Ο κρατήρας **Μπελοπόλσκι** (Belopol'skiy) στο νότιο ημισφαίριο της Σελήνης.

## Παραπομπές


## Εξωτερικοί σύνδεσμοι (νεκρολογίες)
* ApJ '''80''' (1934) 81
* MNRAS '''95''' (1935) 338
* Obs '''57''' (1934) 204

Κατηγορία:Ρώσοι αστρονόμοι
Θεανώ του Μεταπόντου

Η Θεανώ, σύζυγος του Μεταπόντου, βασιλιά της Ικαρίας. Η Θεανώ κινδύνευε να διωχθεί από τα ανάκτορα επειδή δεν γεννούσε παιδιά. Στην απελπισία της πήγε σε βοσκούς και τους παρακάλεσε να της δώσουν ένα παιδί ώστε να το εμφανίσει ως δικό της στον βασιλιά. Για κακή της τύχη οι βοσκοί δέχθηκαν και της έδωσαν δύο δίδυμα βρέφη. Η Θεανώ τα παρουσίασε στον βασιλιά, αλλά χωρίς να το γνωρίζει είχε μόλις μείνει και η ίδια έγκυος. Σκέφθηκε τότε να σκοτώσει τα παιδιά των βοσκών. Μόλις μεγάλωσαν, έδωσε εντολή στα δικά της παιδιά να σκοτώσουν τα ξένα. Τα πράγματα όμως ήρθαν αντίθετα: τα ξένα παιδιά, που στην πραγματικότητα ήταν παιδιά του θεού Ποσειδώνα και της Μελανίππης ή της Άρνης, σκότωσαν τα δικά της και μετά απεκάλυψαν στον Μετάποντο όλη την αλήθεια. Η Θεανώ τότε διώχθηκε ή καταδικάσθηκε σε θάνατο και στη θέση της πήγε στα ανάκτορα η Μελανίππη.

## Πηγές
* *Νέα Ελληνική Εγκυκλοπαίδεια* (Χάρη Πάτση), τόμος 13 (1972), σελ. 590.

Θεανω του Με
Σεργκέι Μπλάζκο

Ο **Σεργκέι Νικολάγιεβιτς Μπλάζκο** (ρωσ. Сергей Николаевич Блажко, 17 Νοεμβρίου 1870 – 11 Φεβρουαρίου 1956) ήταν Ρώσος παρατηρησιακός αστρονόμος, αντεπιστέλλον μέλος της Σοβιετικής Ακαδημίας Επιστημών (1929) και επικεφαλής του Αστεροσκοπείου της Μόσχας από το 1918 μέχρι το 1931.

Το 1907 ο Μπλάζκο ανεκάλυψε μια μεταβολή στο πλάτος και στην περίοδο ορισμένων μεταβλητών αστέρων τύπου RR Λύρας και συγγενών παλλόμενων μεταβλητών, που είναι σήμερα πλέον γνωστή ως **[[Φαινόμενο Μπλάζκο]]**.

Ο Σεργκέι Μπλάζκο τιμήθηκε με το Κρατικό Βραβείο της ΕΣΣΔ (1952), 4 παράσημα και πολλά μετάλλια.

## Ονομάσθηκαν προς τιμή του
* Ο αστεροειδής 2445 Μπλάζκο (2445 Blazhko), που ανακαλύφθηκε το 1935.
* Ο κρατήρας Μπλάζκο (Blazhko) στο βόρειο ημισφαίριο της Σελήνης.

## Παραπομπές


Κατηγορία:Ρώσοι αστρονόμοι
Κατηγορία:Σοβιετικοί επιστήμονες
Τιρόλο (ιστορική περιοχή)

:*Για άλλες χρήσεις, δείτε: [[Τιρόλο (αποσαφήνιση)]].*

Το **Τιρόλο** (γερμανικά: *Tirol*, ιταλικά: *Tirolo*) είναι γεωγραφική περιοχή στην Κεντρική Ευρώπη η οποία χονδρικά περιλαμβάνει τις Άλπεις ανάμεσα στην Αυστρία και την Ιταλία. Από το 1918 είναι χωρισμένο σε δυο γεωγραφικά ανεξάρτητα διαμερίσματα: το ένα στα νότια, που ανήκει στην Ιταλία (Νότιο Τιρόλο ή Μπολζάνο-Άλτο Άντιγε ), ενώ το δεύτερο βόρεια, αποτελώντας το *[[Τιρόλο (ομόσπονδο κρατίδιο)|Κρατίδιο του Τιρόλου]]* της Αυστρίας (Δυτικό και Ανατολικό Τιρόλο).

## Ιστορία
Κατοικείται ήδη από την Εποχή του Λίθου, και στην περιοχή έχουν ανακαλυφθεί σημαντικά ευρήματα από οικισμούς της εποχής. Κατά το Μεσαίωνα αποτέλεσε τμήμα της Αγίας Ρωμαϊκής Αυτοκρατορίας και αργότερα διοικήθηκε από μέλη της δυναστείας των Αψβούργων που έφεραν τον τίτλο *[[Κόμης του Τιρόλου]]*. Μετά την ήττα της Αυστρίας από το Ναπολέοντα το 1805, πέρασε στο Βασίλειο της Βαυαρίας, αποτελώντας έτσι μέρος της Συνομοσπονδίας του Ρήνου. Με το τέλος των Ναπολεόντειων Πολέμων και το Συνέδριο της Βιέννης επιστράφηκε στην Αυστροουγγαρία.

Το Τιρόλο αποτέλεσε θέατρο άγριων μαχών και πολέμου χαρακωμάτων ανάμεσα στις δυνάμεις της Αυστροουγγαρίας και της Ιταλίας κατά τον Α' Παγκόσμιο Πόλεμο· τα πτώματα στρατιωτών εκείνης της εποχής ανακαλύπτονται ακόμα κάθε τόσο καθώς λιώνουν οι παγετώνες των Άλπεων. Με την τελική ήττα της Αυστροουγγαρίας το Τιρόλο διχοτομήθηκε κατά τη Συνθήκη του Αγίου Γερμανού και το νότιο τμήμα δόθηκε στην Ιταλία, αποτελώντας την περιφέρεια του Τρεντίνο-Άλτο Άντιτζε, διαφορετικά γνωστό και ως Νότιο Τιρόλο.

## Εξωτερικοί σύνδεσμοι
* 

*
Κατηγορία:Ιστορικές περιοχές της Αυστρίας
Κατηγορία:Ιστορικές περιοχές της Ιταλίας